Alfhild Stormoen

Alfhild Stormoen (født Alfhild Larsen 30. januar 1883 i Kristiania, nåværende Oslo, død 11. februar 1974 samme sted) var en norsk skuespiller og regissør. 


== Familie ==
Alfhild Stormoen var lillesøster av landskapsmaleren Lars Larsen (1876–1955) og storesøster til pianisten Nils Larsen (1888–1937); deres foreldre var børstjener Nils August Larsen og Anne Jensen Røhne.  9. juli 1909 ble Alfhild gift i Kristiania med skuespilleren Harald Stormoen i hans andre ekteskap.
Alfhild Stormoen hadde to døtre med Harald Stormoen; Anne Stormoen (født 16. mars 1911, død 24.april 1930) og Siri Stormoen (gift Boehlke, født 11. juni 1921, død 2. oktober 1981).


== Liv og virke ==
Hun debuterte ved Centralteatret 29. januar 1904 i tittelrollen i Agnete av Amalie Skram. Om debuten ble det blant annet skrevet at «Efter hendes Præstationer igaar at dømme, staar man her overfor et ganske betydeligt Talent.
Hun var ansatt ved Centralteatret i årene 1904–1907. 
Høsten 1907 medvirket hun i Dybwad-turneen, der en gruppe norske skuespillere anført av Johanne Dybwad fremførte Henrik Ibsens Bygmester Solness på Neues Theater i Berlin. Turneen avla også norske byer, blant andre Trondheim, besøk.Stormoen gikk i 1908 over til Nationaltheatret, der hun var ansatt til 1951. Hun var en ansett karaktértegner, blant annet som Karen i Nils Kjærs  Regnskapets dag, Mathilde i Bjørnstjerne Bjørnsons De Nygifte, Tora i Bjørnsons Sigurd Slembe, presteenken i Bjørnsons Over ævne I og Petra Hargant i Nini Roll Ankers Finfeier.
Stormoen medvirket i 1918 på en turné i regi av Nationaltheatret, der stykket Narren av Peter Egge ble fremført i en rekke byer fra Fredrikshald til Kristiansand.Hun medvirket også i noen filmer, deriblant Carl Theodor Dreyers Glomdalsbruden (1926) og Alfred Maurstads En herre med bart (1942).


== Teaterroller i utvalg ==
Agnete i Agnete av Amalie Skram (Centralteatret, 1904)
Ellen von Tønning i Livets Maskerade av Ludvig Fulda (Centralteatret, 1905)
Elise i Elise av Hjalmar Christensen (Centralteatret, 1906)
Kaja i Bygmester Solness av Henrik Ibsen (Neues Theater,Berlin, 1907)
Karen i Regnskapets dag av Nils Kjær (Nationaltheatret, 1908)
Mathilde i De Nygifte av Bjørnstjerne Bjørnson
Tora i Sigurd Slembe av Bjørnstjerne Bjørnson (Nationaltheatret, 1911)
presteenken i Over ævne I av Bjørnstjerne Bjørnson
Petra Hargant i Finfeier av Nini Roll Anker (Nationaltheatret, 1912)
Dronning Gunhild i En spurv i Tranedans av Jens Christian Hostrup (Nationaltheatret, 1912)
fru Heyst i Paaske av August Strindberg (Nationaltheatret, 1919)
Petra i Piken av Nini Roll Anker (Nationaltheatret, 1925)


== Filmografi ==
1926 – Glomdalsbruden
1942 – En herre med bart
1951 – Skadeskutt


== Stipender og legater ==
1920-1921: Statens kunstnerstipend, kr. 1000,-
1921-1922: Statens kunstnerstipend, kr. 1250,-


== Referanser ==


== Kilder ==
Alfhild Stormoen i Scenewebarkivet
Steenstrup, Bjørn. «Alfhild Stormoen». Hvem er hvem?. Besøkt 6. juni 2016. 
«Alfhild Stormoen». Store norske leksikon. Besøkt 6. juni 2016. 
Arendt, Hans-Christian. «Alfhild Stormoen». Norsk biografisk leksikon. Besøkt 6. juni 2016. 


== Eksterne lenker ==
(en) Alfhild Stormoen på Internet Movie Database 
(no) Alfhild Stormoen hos Nationaltheatret 
(no) Alfhild Stormoen hos Sceneweb 
(da) Alfhild Stormoen på Filmdatabasen 
(en) Alfhild Stormoen hos The Movie Database